Հավելված 2

ՀՀ կրթության, գիտության, մշակույթի

և սպորտի նախարարի 2025 թվականի

փետրվարի 3-ի N 11-Ն հրամանի

**«ԻՄ ՀԱՅՐԵՆԻՔՆ ՈՒ ԱՇԽԱՐՀԸ» ԱՌԱՐԿԱՅԻ ԾՐԱԳԻՐ**

**6-ՐԴ ԴԱՍԱՐԱՆ**

|  |  |
| --- | --- |
| **Թեմա 1** | |
| **Անցյալի ուսումնասիրման անհրաժեշտությունը և միջոցները** | |
| **Նպատակ** | |
| Ձևավորել պատմություն առարկան, խնդիրները, գործառույթները և ուսումնասիրման եղանակները մեկնաբանելու հմտություն, պատմության ուսումնասիրման անհրաժեշտության գիտակցում: | |
| **Հետազոտության հարցը** | |
| * Ի՞նչ գործիքներով ենք ուսումնասիրում պատմությունը: * Որո՞նք են պատմության ուսումնասիրման հիմնական հասկացությունները: * Արդյո՞ք պատմության ուսումնասիրման բոլո՞ր աղբյուրներն են հավաստի: | |
| **Վերջնարդյունք** | |
| 1. Ներկայացնի պատմություն առարկան, խնդիրները, գործառույթները և ուսումնասիրման եղանակները: 2. Բացատրի պատմական տարբեր եզրույթները՝ ներկայացնելով դրանց ճիշտ կիրառումը: 3. Մեկնաբանի քաղաքակրթությունների ձևավորման, պետությունների առաջացման պայմանները` արժևորելով անկախ և ինքնիշխան պետություն ունենալու կարևորությունը:Համեմատի պետությունների և հասարակությունների զարգացման ուղիները: 4. Արժևորի պատմության ուսումնասիրման անհրաժեշտությունը: | |
| **Թեմայի բովանդակություն** | |
| 1. Պատմության ուսումնասիրման առարկան, մեթոդները, աղբյուրները, պարբերացումը: 2. Քաղաքակրթությունների ձևավորումը, պետությունների առաջացումը: 3. Արդյո՞ք բոլոր պետություններն ու հասարակությունները միանման են զարգանում: 4. Ինչպե՞ս ենք ուսումնասիրում պատմությունը: | |
| **Առաջարկվող գործունեության ձևեր** | **Խաչվող հասկացություններ** |
| * Աշխատանք սկզբնաղբյուրներով * Դեպքի ուսումնասիրում * 3D մոդելով միջավայրի ստեղծում * Տարբեր իրավիճակների վերլուծություն | **Օրինաչափություն**  Ի՞նչ եք նկատում:  Ի՞նչն է օրինաչափ:  Պատճառները, հետևանքները, ընդհանրությունները, առանձնահատկությունները դիտարկել որպես պատմական և հասարակական երևույթների և իրադարձությունների օրինաչափություններ: Կողմնորոշում ժամանակի և տարածության մեջ Դիտարկել պատմության շրջադարձային իրադարձությունները, երևույթները, ընկերային ու առտնին կյանքն ու սովորույթները, անհատների, հասարակությունների և քաղաքակրթությունների փոխհարաբերություններն անձի, ազգի և մարդկության տեսանկյունից: |
| **Միջառարկայական կապերը թեմայում** | |
| Աշխարհագրություն-քաղաքակրթությունների զարգացման աշխարհագրական միաջավայրի ազդեցությունը  Մայրենի, օտար լեզուներ- պատմական տեքստերի ընթերցում  Մաթեմատիկա-հաշվարկներ  Արվեստ-պատմության արտացոլանքը | |
| **Կապը Հանրակրթության պետական չափորոշչով սահմանված հիմնական դպրոցի վերջնարդյունքների հետ** | |
| Հ 10, Հ 12, Հ 15, Հ 17, Հ 25, Հ 26, Հ 28, Հ 30, Հ 31, Հ 32, Հ 33, Հ 35, Հ 41, Հ 42, Հ 44, Հ 45 | |

|  |  |  |
| --- | --- | --- |
| **Թեմա 2.** | | |
| **Նախապատմությունից մինչև պատմություն** | | |
| **Նպատակ** | | |
| Ձևավորել նախնադարյան հասարակության զարգացման ուղին վերլուծելու և մարդկության պատմության ընթացքում ունեցած ձեռքբերումներն արժևորելու հմտություն: | | |
| **Հետազոտության հարցը** | | |
| * Ի՞նչ է նախնադարյան հասարակությունը, ի՞նչ շրջափուլերի է բաժանվում: * Ի՞նչ զարգացում են ապրել մարդն ու մարդկային հասարակությունները նախապատմությունից մինչև վաղ երկրագործական հասարակությունների առաջացումը։ * Ինչպե՞ս է նեոլիթյան հեղափոխությունն ազդել մարդու զարգացման վրա։ * Արդյո՞ք այսօր կան նախնադարյան հասարակության վերապրուկների երևույթներ, օջախներ աշխարհում: | | |
| **Հիմնական հասկացություն** | **Ենթահասկացություն** | |
| Անհատ | Ժամանակ, տեղ, տարածություն  Պատճառ-հետևանք | |
| **Վերջնարդյունք** | | |
| 1. Նկարագրի նախնադարյան հասարակությունները, դրանց առաջացման, ձևավորման և զարգացման գործընթացները, համեմատի և համադրի այդ հասարակություններն արդի հասարակությունների հետ: 2. Վեր հանի պատմական զարգացման գործընթացներն ու ձեռքբերումները: 3. Ներկայացնի Հայկական լեռնաշխարհի հնագույն բնակատեղիները, հասարակական կյանքը: 4. Վերլուծի պատմական սկզբնաղբյուրները: 5. Արժևորի նախնադարյան հասարակության զարգացման ընթացքում ունեցած ձեռքբերումները: | | |
| **Թեմայի բովանդակություն** | | |
| 1. Մարդու ծագումը. հմուտ մարդ, ուղիղ քայլող մարդ, բանական մարդ: 2. Մարդը քարե դարում, նեոլիթյան հեղափոխությունը: 3. Հասարակության անհամաչափ զարգացման օրինաչափությունները: Պղնձի դար: Բրոնզի դար 4. Հայկական լեռնաշխարհի հնագույն բնակատեղիները: Հասարակական հարաբերություններ, տնտեսություն, մշակույթ, կրոն: | | |
| **Առաջարկվող գործունեության ձևեր** | | **Խաչվող հասկացություններ** | |
| Այցելություն պեղավայրեր, թանգարաններ  Հնավայրերի ուսումնասիրություն  Պաստառների պատրաստում  Ժամանակի մեքենա՝ «Ես ապրում եմ նախնադարում» շարադրանք | | **Համաշխարհայնացում**  Ինչպե՞ս է աշխարհում ամեն ինչ կապակցված:  Որո՞նք են համաշխարհայնացման առավելություններն ու մարտահրավերները:  Սովորողները ուսումնասիրում են մարդու ստեղծած համակարգերի և համայնքների փոխկապակցվածությունը, համաշխարհային և տեղական գործընթացների  փոխհարաբերությունները, հնարավորությունները,  որոշումների ազդեցությունը մարդկության և շրջակա միջավայրի վրա: | |
| **Միջառարկայական կապերը թեմայում** | | |
| Արվեստ-նախնադարյան մարդու կերպարի արտացոլանքը արվեստում, ժայռապատկեր և այլն  Մայրենի-գրական ստեղծագործություններ  Մաթեմատիկա-զանազան հաշվարկներ, խնդիրների ստեղծում  Թվային գրագիտություն | | |
| **Կապը Հանրակրթության պետական չափորոշչով սահմանված հիմնական դպրոցի վերջնարդյունքների հետ** | | |
| Հ 10, Հ 12, Հ 15, Հ 17, Հ 25, Հ 26, Հ 28, Հ 30, Հ 31, Հ 32, Հ 33, Հ 35, Հ 41, Հ 42, Հ 44, Հ 45 | | |

|  |  |  |
| --- | --- | --- |
| **Թեմա 3** | | |
| **Ի՞նչ ենք սովորում հնագույն քաղաքակրթություններից և ինչո՞ւ** | | |
| **Նպատակ** | | |
| Ձևավորել հնագույն քաղաքակրթությունների զարգացման ընթացքն ու ձեռքբերումները վերլուծելու, արդի հասարակությունների վրա դրանց թողած ազդեցությունը գնահատելու հմտություն: | | |
| **Հետազոտության հարցը** | | |
| * Որո՞նք են հնագույն քաղաքակրթությունների ձեռքբերումները: * Ի՞նչ է քաղաքակրթությունը: Ո՞ր գործոնները նպաստեցին տարբեր քաղաքակրթությունների զարգացմանը: * Արդյո՞ք հնագույն քաղաքակրթությունները ունեցել են որևէ ազդեցություն ժամանակակակից քաղաքակրթությունների ձևավորման վրա: | | |
| **Հիմնական հասկացություն** | **Ենթահասկացություն** | |
| Անհատ և Պետություն | «Կառավարում»  «Համակարգ» | |
| **Վերջնարդյունք** | | |
| 1. Վերլուծի աշխարհի և Հայկական լեռնաշխարհի հնագույն քաղաքակրթությունների ձևավորման ու զարգացման ընթացքը, համեմատի միմյանց հետ: 2. Ներկայացնի հնագույն քաղաքակրթույթունների ձեռքբերումները քաղաքական, տնտեսական, մշակութային, հասարակական կյանքում: 3. Վերլուծի հին քաղաքակրթությունների՝ մարտահրավերները հաղթահարելու գործընթացները՝ դիտարկելով դրանք որպես հասարակության զարգացման կարևոր բաղադրիչ: 4. Գնահատի հնագույն քաղաքակրթությունների ձեռքբերումները և դրանց թողած ազդեցությունը ժամանակակակից քաղաքակրթությունների ձևավորման վրա: | | |
| **Թեմայի բովանդակություն** | | |
| 1. Հնագույն քաղաքակրթությունները: 2. Լեզվաընտանիքներ, ժողովուրդներ: 3. Գրային համակարգի զարգացումն ու առաջին դպրոցների առաջացումը: 4. Հնագույն քաղաքակրթությունների հասարակական կյանքը, մարդկանց զբաղմունքն ու կենցաղը: 5. Հայկական լեռնաշխարհի հնագույն հասարակությունների պատմա-մշակութային միջավայրը, բնակատեղիները, առևտուրը, հասարակական կյանքը: | | |
| **Առաջարկվող գործունեության ձևեր** | | **Խաչվող հասկացություններ** |
| * Ստեղծել թղթապանակ կամ ամսագիր՝ «Հնագույն քաղաքակրթություններն իմ աչքերով» * Արտանկարել հիերոգլիֆներ և սեպագրեր * Արտանկարել և քանդակել հին եգիպտական և բաբելական արվեստի նմուշներ, դիցարանի կերպարներ * Նկարել դիցարանի կերպարները * Կազմել պատկերազարդ գիրք, որտեղ կներառվեն այդ քաղաքակրթությունների բոլոր ձեռքբերումները * Ծանոթանալ չինական թեյի, մետաքսի և ճենապակու մշակույթին, նկարչությանը, պոեզիայի նմուշներին, բժշկությանն և մարտարվեստներին | | **Ժամանակ և տարածություն**   Որտե՞ղ և ե՞րբ  Սովորողները ուսումնասիրում են տարբեր մարդկանց կենցաղը, նրանց պատմությունները, ճանապարհորդությունները, մարդկության պատմության շրջադարձային կետերը, հայտնագործությունները, գյուտերը, ինչպես նաև անհատների և քաղաքակրթությունների միջև հարաբերությունները, դրանց փոխկապակցվածությունը տվյալ անձի, ազգի և մարդկության տեսանկյունից: |
| **Միջառարկայական կապերը թեմայում** | | |
| Մայրենի-գրական ստեղծագործություններ  Մաթեմատիկա-հաշվարկներ, խնդիրների ստեղծում  Արվեստ-հին աշխարհի քաղաքակրթությունների ընդհանություններն արվեստում  - | | |
| **Կապը Հանրակրթության պետական չափորոշչով սահմանված հիմնական դպրոցի վերջնարդյունքների հետ** | | |
| Հ 10, Հ 12, Հ 15, Հ 17, Հ 25, Հ 26, Հ 28, Հ 30, Հ 31, Հ 32, Հ 33, Հ 35, Հ 41, Հ 42, Հ 44, Հ 45 | | |

|  |  |  |
| --- | --- | --- |
| **Թեմա 4.** | | |
| **Հավատալիքներից մինչև աշխարհի կրոնական ու գիտական ընկալում** | | |
| **Նպատակ** | | |
| Ձևավորել հավատալիքների և կրոնական համակարգերի ազդեցությունը հասարակությունների զարգացման վրա վերլուծելու հմտություն: | | |
| **Հետազոտության հարցը** | | |
| * Որո՞նք են աշխարհի կրոնական հավատալիքները: Ի՞նչ է կրոնը և հավատալիքը: * Ինչպե՞ս է ժամանակի ընթացքում փոխվել հավատալիքների համակարգը: * Ինչպե՞ս է հավատը և կրոնը ազդում մարդու գործունեության վրա: * Ինչպե՞ս են փոխվել մարդու պատկերացումները աշխարհաստեղծման գործընթացների վերաբերյալ՝ կրոնից մինչև գիտական տեսություն: | | |
| **Հիմնական հասկացություն** | **Ենթահասկացություն** | |
| Արժեք | «Փոփոխություն»,  «Մշակույթ» | |
| **Վերջնարդյունք** | | |
| 1. Նկարագրի Հին աշխարհի հավատալիքների համակարգը և դրանց դերակատարումը հին հասարակությունների կյանքում: 2. Համեմատի և համադրի տարբեր երկրների և ժողովուրդների հավատալիքները և կրոնական համակարգերը: 3. Ուսումնասիրի տարբեր երկրների հավատալիքների համակարգը: 4. Հետազոտի մշակութային հավատալիքները, որոնք առկա են իր համայնքում: | | |
| **Թեմայի բովանդակություն** | | |
| 1. Հավատալիքները նախնադարում. մարդու և բնության սերտ կապը: 2. Հին աշխարհի հավատալիքներ (դիցարան՝ հինարևելյան, անտիկ, հայկական): 3. Համաշխարհային կրոնները և հավատալիքները: | | |
| **Առաջարկվող գործունեության ձևեր** | | **Խաչվող հասկացություններ** | |
| «Ինչպե՞ս է հավատը ազդում հասարակության և մարդու կենսակերպի վրա»  Ալբոմների, պաստառների ստեղծում  Գրաֆիկական կազմակերպիչներով աշխատանք  Դերային խաղեր | | **Անհատական և մշակութային արժեհամակարգ**  Ո՞րն է ստեղծարարության բնույթը և նպատակը:  Սովորողները ուսումնասիրում են այն ուղիները, որոնցով մենք բացահայտում և արտահայտում ենք գաղափարներ, համոզմունքներ, արժեքներ, զգացումներ, բնության երևույթներ, մշակույթի դրսևորումներ: Արժևորում ենք գեղագիտությունը և ստեղծարարությունը: | |
| **Միջառարկայական կապերը թեմայում** | | |
| Մայրենի, օտար լեզուներ-տեքստերի ընթերցում և մեկնաբանում  Արվեստ-հավատալիքների, կրոնի արտացոլանքը արվեստում | | |
| **Կապը Հանրակրթության պետական չափորոշչով սահմանված հիմնական դպրոցի վերջնարդյունքների հետ** | | |
| Հ 10, Հ 12, Հ 15, Հ 17, Հ 25, Հ 26, Հ 28, Հ 30, Հ 31, Հ 32, Հ 33, Հ 35, Հ 41, Հ 42, Հ 44, Հ 45 | | |

|  |  |  |
| --- | --- | --- |
| **Թեմա 5.** | | |
| **Նորարարություններն ու գաղափարները փոխում են աշխարհը** | | |
| **Նպատակ** | | |
| Ձևավորել նորարարությունների և նոր գաղափարաների ազդեցութունը հասարակությունների վրա և մարդու կյանքում վերլուծելու և արժևորելու հմտություն: | | |
| **Հետազոտության հարցը** | | |
| * Ի՞նչ է նորամուծությունը և գաղափարը: * Ինչպիսի՞ մարտահրավերներ կարող են բերել նորամուծությունները հասարակությանը և անհատին: * Արդյո՞ք նորամուծությունները ազդում են բոլորի վրա: | | |
| **Հիմնական հասկացություն** | **Ենթահասկացություն** | |
| Արժեք | «Գլոբալ մարտահրավեր»,  «Հեռանկար» | |
| **Վերջնարդյունք** | | |
| 1. Հետազոտի տարբեր ժամականերում և հասարակություններում կիրառվող նորարարությունները և նորարար գաղափարները: 2. Ուսումնասիրի տարբեր գաղափարները և նորարարությունները, ստեղծի իր տարբերակը: 3. Արժևորի այն գաղափարները, որոնք փոխել են իր համայնքը: | | |
| **Թեմայի բովանդակություն** | | |
| 1. Աշխարհի յոթ հրաշալիքները՝ նորարարություններ: 2. Եգիպտական աստվածակենտրոն քաղաքակրթությունից մինչև Հունաստանի մարդակենտրոն քաղաքակրթություն: 3. Անտիկ աշխարհ: Աթենք և Սպարտա. պոլիսի և քաղաքացու գաղափարը, օրենքներ: 4. Ալեքսանդր Մակեդոնացու արշավանքները՝ մշակութային նորարարության հիմք. հելլենիզմի առաջացումը: 5. Նորն ու նորարաությունը Արևելյան հասարակություններում: | | |
| **Առաջարկվող գործունեության ձևեր** | | **Խաչվող հասկացություններ** |
| * Պաստառ. «Նորարարությունները փոխում են աշխարհը» * Բանավեճ՝ «Ժամանակակից աշխարհի տեխնոլոգիական նորամուծությունները, առավելություններ և վտանգներ» * Պլատոնի՝ Ատլանտիդայի մասին լեգենդի ուսումնասիրություն և ժամանակակից աշխարհի էկոլոգիական աղետների պատճառների քննարկում * Հունական արվեստի հետ ծանոթացում, որոշ նմուշների՝ զարդերի, սափորների վրա նկարների, քանդակների արտապատկերում * Հին հունական ողբերգություններից որևէ մեկի կրճատ տարբերակի բեմադրում * Վարդան Այգեկցու առակների բեմադրություն * Սոփեստական բանավեճ որևէ խնդրի շուրջ՝ կողմերի դերերի փոփոխությամբ | | **Պատճառ և հետևանք**  Ի՞նչ եք նկատում:  Ի՞նչն է օրինաչափ:  Ինչպե՞ս ենք գնահատում այն աշխարհը, որտեղ ապրում ենք:  Սովորողները ուսումնասիրում են բնությունը, դրանց օրենքները, փոխազդեցությունը մարդկանց և բնության միջև, գիտական և տեխնոլոգիական նվաճումների ազդեցությունը համայնքի և շրջակա միջավայրերի վրա, շրջակա միջավայրի ազդեցությունը մարդկային գործունեության վրա, շրջակա միջավայրի հարմարեցումը մարդու կարիքներին: |
| **Միջառարկայական կապերը թեմայում** | | |
| Արվեստ- արվեստի տեսակները, նորամուծությունների ազդեցությունը ու պատկերումը արվեստում  Մայրենի, օտար լեզուներ-տեքստերի ընթերցում, վերլուծություն  Մաթեմատիկա-հաշվարկներ, խնդիրների լուծում | | |
| **Կապը Հանրակրթության պետական չափորոշչով սահմանված հիմնական դպրոցի վերջնարդյունքների հետ** | | |
| Հ 10, Հ 12, Հ 15, Հ 17, Հ 25, Հ 26, Հ 28, Հ 30, Հ 31, Հ 32, Հ 33, Հ 35, Հ 41, Հ 42, Հ 44, Հ 45 | | |